text: La Biblioteca de Catalunya afegeix tres col·leccions especials al CCUC – El blog del CSUC
  Pàgina d'inici / La Biblioteca de Catalunya afegeix tres col·leccions especials al CCUC
  CSUC / 08/07/2018 / Comentaris tancats a La Biblioteca de Catalunya afegeix tres col·leccions especials al CCUC / Biblioteques
  Durant el mes de juny, la Biblioteca de Catalunya ha incorporat al Catàleg Col·lectiu de les Universitats de Catalunya (CCUC) tres noves col·leccions especials.
  Documentació de Frederic Mompou: Documentació generada, rebuda i col·leccionada per Frederic Mompou relacionada amb la seva vida personal i la seva activitat com a músic i compositor.
  Componen el fons uns 1350 documents organitzats en nou apartats: 1. Documentació personal, familiar i patrimonial, 2. Estudis i formació, 3. Documentació professional, 4. Producció musical, 5. Textos i homenatges sobre Mompou, 6. Col·leccions, 7. Obra d'altres autors, 8. Epistolari, 9. Vària. Dins cada apartat l'ordenació varia, algunes obres estan ordenades cronològicament i altres estan ordenades alfabèticament.
  Fons Joan Francesc Vidal i Jové: Documentació generada per Joan Francesc Vidal Jové (Manresa, 1899 – 1974) relacionada amb la seva vida personal i la seva activitat com a advocat, polític, prosista i dramaturg. El fons conté documentació personal, obra de creació (poesia, novel·la i teatre), escrits autobiogràfics, biografies, pròlegs, articles, traduccions i crítiques literàries, i impresos.
  Correspondència de Josep Pallach a Pere Foix: Formen aquest fons 44 documents de la correspondència entre el pedagog i polític Josep Pallach i Pere Foix, periodista, mentre van estar refugiats a França. Ambdós van publicar a la revista Endavant publicada a París. Les cartes estan ordenades cronològicament i són donatiu de Joaquim Ferrer del 2008.